Diari Oficial de la Generalitat Valenciana


Sumari del DOGV 4734, del 19-04-2004 (2004/2983)

Informació pública del programa d'actuació integrada, pla parcial i avantprojecte d'urbanització del sector NP R-3 del Pla General d'Ibi.
-----------------------------------------------------------------------------------------------------------------------------------------

### Dades del document

Número de DOGV
:   4734

Data del DOGV
:   19-04-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2983


Organisme emissor
:   Ajuntament d'Ibi

Tipus de document
:   Anunci

Informació pública del programa d'actuació integrada, pla parcial i avantprojecte d'urbanització del sector NP R-3 del Pla General d'Ibi. [2004/Q2983]
  
En compliment de la resolució del tinent d'alcalde delegat de l'Àrea d'Urbanisme, Obres i Servicis Públics, de data 13 de febrer de 2004, se sotmet a informació pública el programa d'actuació integrada, pla parcial i avantprojecte d'urbanització del sector NP R-3 del Pla General d'Ordenació Urbana d'Ibi, el text íntegre de la qual és el següent:
  
«Amb data 4 de febrer de 2004, va tindre entrada en este ajuntament el programa d'actuació integrada, el pla parcial i l'avantprojecte d'urbanització del sector NP R-3, del Pla General d'Ordenació Urbana d'este municipi, presentat per la mercantil Promociones Toplabi, SL.
  
Vist l'article 45 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i fent ús de les atribucions delegades pel Decret de l'Alcaldia de data 19 de juny de 2003, resolc:
  
Primer. Sotmetre a informació pública el programa d'actuació integrada, el pla parcial i l'avantprojecte d'urbanització del sector NP R-3, del Pla General d'Ordenació Urbana d'Ibi.
  
Segon. La informació pública s'anunciarà mitjançant un edicte publicat en el periòdic El Mundo i en el Diari Oficial de la Generalitat Valenciana. Esta informació pública té caràcter de simultani al concurs públic per a la selecció de l'urbanitzador, i s'hi poden presentar alternatives i al·legacions durant 20 dies, comptadors des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals al seu domicili fiscal.
  
Tercer. Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart. Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en presta caució, els terminis anteriors es prorrogaran per 20 dies addicionals. Esta pròrroga s'anunciarà al tauler d'anuncis de l'ajuntament i es comunicarà als qui pel fet de desconéixer-la, presenten pliques prematurament.
  
Cinqué. L'acte d'obertura de pliques es realitzarà en la següent data hàbil a la conclusió del termini de presentar-les.
  
Sisé. L'expedient es podrà consultar a la Gerència d'Urbanisme d'este ajuntament, situada al carrer de les Eres, 63, els dies laborables de 09.00 a 14.00 hores.
  
Seté. Una vegada concloses les operacions anteriors i una vegada emés l'oportú informe tècnic, l'Alcaldia Presidència podrà aprovar un programa on en definirà els continguts, mitjançant l'elecció d'una alternativa tècnica i una proposició entre les presentades, amb les modificacions parcials que estime oportunes. En el mateix acte podrà adjudicar, motivadament, l'execució del programa aprovat a favor de qui haguera formulat una proposició juridicoeconòmica i assumida l'alternativa tècnica més adequada per a executar l'actuació».
  
Cosa que es fa pública als efectes del que disposa l'article 46.3, de la Llei 6/1994, de 15 de novembre, Reguladora de l'Activitat Urbanística.